**Deutsche Nationalitäten Selbstverwaltung der Großgemeinde Harta**

**Harta Nagyközség Német Nemzetiségi Önkormányzata**

6326 Harta, Templom u. 68.



**Tel.: (06)-78/507-070**

**Fax.: (06)-78/507-079**

**e-mail: polghiv@harta.hu**

Szám: 3045-1/20108.

*Jegyzőkönyv*

*Harta Nagyközség Német Nemzetiségi Önkormányzata Képviselő-testületének*

*2018. január 30. napján megtartott üléséről*

**Jegyzőkönyv**

**Készült:** Harta Nagyközség Német Nemzetiségi Önkormányzata Képviselő-testületének 2018. január 30. napján megtartott üléséről.

**Az ülés helye:** a Közös Önkormányzati Hivatal tanácskozó terme.

**Az ülés kezdési időpontja:** 16.00 óra

**Jelen vannak: *Frőhlich Henrikné elnök***

***Kaiber Henrik nemzetiségi képviselő***

***Dollenstein László nemzetiségi képviselő***

***dr. Sárközi Zsolt jegyző***

**Frőhlich Henrikné elnök:**

Köszöntötte Harta Nagyközség Német Nemzetiségi Önkormányzata megjelent képviselőit. Az ülés összehívása az SZMSZ-nek megfelelően történt, Frőhlich Henrik képviselő az ülésen nem vesz részt, távolmaradását előre jelezte, a testület 3 tagja az ülésen megjelent, a testület határozatképes.

Jegyzőkönyv-vezetőnek felkérte Keresztély László igazgatási főelőadót.

A testület tagjai a jegyzőkönyvvezető személyét elfogadták.

Ismertette a napirendet, amely a meghívóban is szerepelt. A jegyzőkönyv hitelesítésére javasolta Kaiber Henrik képviselőt.

Amennyiben ezzel egyetértenek, kérdés, hozzászólás nincs, kérte, szavazzanak.

A **képviselő-testület** külön számozott határozat hozatala nélkül egyhangú 3 igen szavazattal a napirendre és a jegyzőkönyv hitelesítő személyére tett javaslatot elfogadta.

*(A meghívó és a jelenléti ív a jegyzőkönyv 1. és 2. melléklete)*

Az ülés napirendje:

1./ Tájékoztató az előző ülés óta eltelt időszakról

Előadó: Frőhlich Henrikné elnök

2./ Előterjesztés a Harta Nagyközség Német Nemzetiségi Önkormányzata és a Harta

Nagyközség Önkormányzata közötti együttműködési megállapodás jóváhagyásáról

Előadó: Frőhlich Henrikné

3./ Egyéb ügyek

Előadó: Frőhlich Henrikné elnök

**1./ Tájékoztató az előző ülés óta eltelt időszakról**

**Előadó: Frőhlich Henrikné elnök**

**Frőhlich Henrikné elnök:**

A nemzetiségi önkormányzat december 6-án tartotta - közmeghallgatással egybekötött – utolsó ülését. a két ülés között eltelt időszakról az alábbiakban számolt be:

- december 16-án a nemzetiségi önkormányzat szervezésében ismételten megrendezésre került a Karácsonyi Vásár,

- január 25-én Budaörsön értekezleten vett részt, ahol a Magyar Államkincstár előadója a 2018. évi változásokról tartott tájékoztatást, valamint Heinek Ottó a Magyarországi Németek Országos Önkormányzata elnöke és Rittes Imre szószóló a 2018. évi országgyűlési választásokra való felkészülésről tartottak tájékoztatást. A magyarországi németek országgyűlési képviselőt szeretnének juttatni a Parlamentbe, ezért fontos, hogy minél több német nemzetiségű állampolgár vetesse fel magát a német nemzetiségi névjegyzékbe.

- az EMMI kiegészítő támogatást nyújt a nemzetiségi önkormányzat intézményinek beruházásokra, az önkormányzatnak pedig működésre összesen 11.4 EFt összegben, az erről szóló értesítés január 29-én érkezett meg, az összeg átvételére február hónapban kerül sor a Parlamentben.

- a zeneiskola működési támogatás megvonása miatt az Államkincstárral szemben fennálló bírósági ügyben az első tárgyalás február 26-án lesz, az önkormányzat nem kíván részt venni a tárgyaláson, jelezték a bíróság felé, hogy a tárgyalás a távollétünkben is legyen lefolytatva.

Megkérdezte a képviselőket, hogy az elhangzott tájékoztatóval kapcsolatban van-e valakinek véleménye, hozzászólása, kérdése?

A **képviselő-testület** külön számozott határozat hozatala nélkül egyhangú 3 igen szavazattal a tájékoztatót elfogadta.

**2./ Előterjesztés a Harta Nagyközség Német Nemzetiségi**

**Önkormányzata és a Harta Nagyközség Önkormányzata közötti**

**együttműködési megállapodás jóváhagyásáról**

**Előadó: Frőhlich Henrikné elnök**

*(az előterjesztés a jegyzőkönyv 3. sz. melléklete)*

**Frőhlich Henrikné elnök:**

Jogszabályi előírás alapján a helyi önkormányzat a helyi nemzetiségi önkormányzat részére biztosítja az önkormányzati működés személyi és tárgyi feltételeit, továbbá gondoskodik a működéssel kapcsolatos végrehajtási feladatok ellátásáról. Az együttműködési megállapodást az önkormányzat megkötötte a nemzetiségi önkormányzattal, melyet minden évben szükséges felülvizsgálni. Ennek megfelelően és a belső ellenőr észrevétele alapján – a figyelembe veendő jogszabályok javítása, költségvetési koncepció, féléves beszámoló törlése, zárszámadás meghatározásának pontosítása miatt – módosítani szükséges az együttműködési megállapodást.

Megkérdezi a képviselő-testület tagjait, hogy az előterjesztésben foglaltakkal kapcsolatban van-e valakinek kérdése, véleménye, észrevétele, amennyiben nincs, kéri, hogy aki egyetért a Harta Nagyközség Német Nemzetiségi Önkormányzata és a Harta Nagyközség Önkormányzat közötti együttműködési megállapodás jóváhagyásával, kézfeltartással szavazzon.

Megállapítja, hogy a képviselő-testület 3 igen szavazattal az alábbi határozatot hozta:

**Szám:** 1/2018.(I.30.)

**Tárgy:** A Harta Nagyközség Német Nemzetiségi Önkormányzata és Harta Nagyközség Önkormányzata közötti együttműködési megállapodás

**H A T Á R O Z A T**

1. Harta Nagyközség Német Nemzetiségi Önkormányzata a Harta Nagyközség Önkormányzatával a nemzetiségek jogairól szóló 2011. évi CLXXIX. törvény 80. § (1) bekezdése alapján megkötendő megállapodást elfogadta.

2. Hatályát veszti a felek között 2016. február 25-én létrejött együttműködési megállapodás.

*(a megállapodás a határozat melléklete)*

**Felelős:** Frőhlich Henrikné elnök

**Határidő:** folyamatos

**3./ Egyéb ügyek.**

**Előadó: Frőhlich Henrikné elnök**

**Frőhlich Henrikné elnök:**

Elmondta, hogy az országgyűlési választásokon német nemzetiségi képviselő választására is esély nyílik, ha kellő számú regisztráció és szavazat érkezik. Fontos lenne, hogy minél többen regisztráljanak Hartán is a német nemzetiségi névjegyzékbe. Kérte, hogy hozzanak döntést arról, hogy az önkormányzat támogatja, hogy minél többen regisztráljanak, és ezzel kapcsolatosan jelentessen meg felhívást a lakosság felé.

Megkérdezi a képviselő-testület tagjait, hogy van-e valakinek kérdése, véleménye, észrevétele, amennyiben nincs, kéri, hogy aki egyetért, az kézfeltartással szavazzon.

Megállapítja, hogy a képviselő-testület 3 igen szavazattal az alábbi határozatot hozta:

**Szám:** 2/2018.(I.30.)

**Tárgy:** A német nemzetiségi névjegyzékbe történő regisztráció támogatása az országgyűlési választásokon

**H A T Á R O Z A T**

Harta Nagyközség Német Nemzetiségi Önkormányzata támogatja, hogy minél több hartai választópolgár regisztráljon a német nemzetiségi névjegyzékbe az országgyűlési választásokra kiterjedően és ezzel kapcsolatosan felhívást jelentet meg.

**Felelős:** Frőhlich Henrikné elnök

**Határidő:** folyamatos

Egyéb ügyek keretében kérdés, hozzászólás, támogatás iránti kérelem nincs, ezért az ülést 16,40-kor bezárta.

kmf.

Frőhlich Henrikné Kaiber Henrik

elnök képviselő

jkv.hitelesítő